**Ministru kabineta noteikumu projekta**

**“Grozījumi Ministru kabineta 2011. gada 27. decembra noteikumos Nr. 1032 “Atkritumu poligonu ierīkošanas, atkritumu poligonu un izgāztuvju apsaimniekošanas, slēgšanas un rekultivācijas noteikumi”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Nav attiecināms.  |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts “Grozījumi Ministru kabineta 2011. gada 27. decembra noteikumos Nr. 1032 “Atkritumu poligonu ierīkošanas, atkritumu poligonu un izgāztuvju apsaimniekošanas, slēgšanas un rekultivācijas noteikumi”” (turpmāk – noteikumu projekts) sagatavots pēc Vides aizsardzības un reģionālās attīstības ministrijas (turpmāk – VARAM) iniciatīvas saskaņā ar Atkritumu apsaimniekošanas likuma (turpmāk – Likums) 7.panta 6.punktu, 12. panta otrās daļas 6. punktu, 22. panta 1.1 daļu, 1.2 daļu, otrās daļas 2., 4., 5. un 6.punktu. Noteikumu projekts ir nepieciešams, lai nodrošinātu Eiropas Parlamenta un Padomes 2018. gada 30. maija direktīva 2018/850/ES, ar ko groza Direktīvu 1999/31/EK par atkritumu poligoniem (turpmāk – Direktīva 2018/850/ES) prasību pārņemšanu Latvijas normatīvajos aktos.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | **Pašreizējā situācija:** Prasības atkritumu poligonu ierīkošanai, kā arī poligonu apsaimniekošanai un slēgšanai regulē Ministru kabineta 2011. gada 27. decembra noteikumos Nr. 1032 “Atkritumu poligonu ierīkošanas, atkritumu poligonu un izgāztuvju apsaimniekošanas, slēgšanas un rekultivācijas noteikumi” (turpmāk – MK noteikumi Nr. 1032). Informācija par izveidotajiem atkritumu poligoniem ir sniegta Atkritumu apsaimniekošanas valsts plānā 2013.-2020. gadam[[1]](#footnote-1). **Problēmas, kuru risināšanai tiesību akta projekts ir izstrādāts:**MK noteikumos Nr. 1032 pašreiz nav noteiktas prasības:1)sadzīves atkritumu poligonā apglabātā sadzīves atkritumu daudzuma samazināšanas apjomam un termiņam atbilstoši direktīvai 2018/850/ES; 2) kritērijus, atbilstoši kuriem novērtē sadzīves atkritumu poligonā apglabāto atkritumu daudzuma samazināšanas mērķu sasniegšanu;3) kārtību, termiņus un veidu, kādā sadzīves atkritumu poligona īpašnieks vai apsaimniekotājs iesniedz ziņojumu par sadzīves atkritumu poligonā apglabāto atkritumu daudzuma samazināšanu;4) prasības plāna saturam, lai pagarinātu termiņus sadzīves atkritumu poligonos apglabājamo atkritumu daudzuma samazināšanas mērķu sasniegšanai.**Tiesiskā regulējuma mērķis un būtība:**Noteikumu projektā:1. noteikti mērķi un termiņi, kādos jāsamazina sadzīves atkritumu poligonos apglabājamais sadzīves atkritumu apjoms;
2. noteikti kritēriji, kuri ir jāņem vērā, aprēķinot, vai ir sasniegti mērķi poligonā apglabāto atkritumu daudzuma samazināšanai;
3. noteiktas prasības ziņojuma par sadzīves atkritumu poligonā apglabāto atkritumu daudzuma samazināšanu izstrādei**, nosakot papildus informāciju, kas sniedzama poligona gada pārskatā;**
4. prasības plāna saturam, lai pagarinātu termiņus sadzīves atkritumu poligonos apglabājamo atkritumu daudzuma samazināšanas mērķu sasniegšanai.
 |
| 3. | Projekta izstrādē iesaistītās institūcijas un publiskās personas kapitālsabiedrības | VARAM, Valsts vides dienests. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | **Tiesiskais regulējums tiešā veidā ietekmēs:*** 10 sadzīves atkritumu poligonu operatorus,
* 60 sadzīves atkritumu apsaimniekošanas komersantus, kuri nogādā atkritumu sadzīves atkritumu poligonos;
* 119 pašvaldības.

**Tiesiskais regulējums netiešā veidā ietekmēs visus sadzīves atkritumu radītājus.** |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projektā ietvertais tiesiskais regulējums neskar uzņēmējdarbības vidi un mazos, vidējos uzņēmumus, mikrouzņēmumus un jaunuzņēmumus.Noteikumu projekta prasību īstenošanas rezultātā tiks veicināta Nacionālā attīstības plānā noteiktā 442. rādītāja “Atkritumu šķirošana un dalīti savākto atkritumu pārstrāde” izpilde.Noteikumu projektam nav ietekmes uz konkurenci, tā kā visiem atkritumu poligonu apsaimniekotājiem un atkritumu apsaimniekošanas komersantiem tiek noteiktas vienādas prasības. Noteikumu projekta ietekme uz vidi vērtējama pozitīvi. Piemērojot noteikumos noteiktās prasības apglabājamo atkritumu daudzuma samazināšanai sadzīves atkritumu poligonos, tiks sasniegti vairāki vides aizsardzības mērķi: 1) tiks samazināt siltumnīcas efektu gāzu rašanās, tā kā samazināsies apglabātais bioloģiski noārdāmo atkritumu daudzums; 2) palielināsies pārstrādei un reģenerācijai nodoto bioloģiski noārdāmo atkritumu daudzums, tā kā būs ierobežotas iespējas šos atkritumus nodot apglabāšanai. Noteikumu projekta prasībām nav ietekmes uz veselību.Noteikumu projekta prasības neskar nevalstiskās organizācijas.Administratīvais slogs pieaugs komersantiem, kuri ir sadzīves atkritumu poligonu operatori attiecībā uz poligona darbības gada pārskatā iekļaujamas informācijas apjomu.  |
| 3. | Administratīvo izmaksu monetārs novērtējums | **C** – poligona darbības gada pārskatā iekļaujamās papildus informācijas sagatavošanas izmaksas;**f** – finanšu līdzekļu apjoms, kas nepieciešams, lai nodrošinātu noteikumu projektā paredzēto papildus informācijas sagatavošanu (stundas samaksas likme) – stundas likme ir aprēķināta, dalot vidējo mēneša algu (pēc Centrālās statistikas pārvaldes tīmekļvietnes [www.csb.gov.lv](http://www.csb.gov.lv) datiem 2019. gadā[[2]](#footnote-2) tā bija 1076 *euro/*mēnesī) ar Darba likuma 131. panta pirmajā daļā minēto normālo darba laiku (40 stundas nedēļā x 4 = 160 stundas mēnesī) = 6,73 *euro*/stundā;**l** – laika patēriņš, kas nepieciešams, lai sagatavotu noteikumu projektā paredzēto papildus informāciju – 40 stundas;**n** – atkritumu poligonu operatoru skaits, uz ko attiecas projektā paredzētās prasības – 10 sadzīves atkritumu poligonu operatori;**b** – biežums ziņojuma iesniegšanai – 1 reizi gadā.Aprēķins: **C = (6.73 x 40) x (10 x 1) = 2692 *euro*** |
| 4. | Atbilstības izmaksu monetārs novērtējums | Ziņojumu par poligonos apglabāto atkritumu daudzumu samazināšanu sagatavošanas izmaksas ir 2602 *euro*. Atbilstības izmaksas ir saistītas ar gada pārskatā iekļaujamās papildus informācijas apkopošanu un sagatavošanu.  |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Noteikumu projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Noteikumu projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Direktīva 2018/850/ES (*Oficiālais Vēstnesis, L 150, 14.06.2018., 100. - 108. lpp.*) |
| 2. | Citas starptautiskās saistības | Noteikumu projekts šo jomu neskar. |
| 3. | Cita informācija | Nav |

|  |
| --- |
|  1. tabulaTiesību akta projekta atbilstība ES tiesību aktiem |
| Attiecīgā ES tiesību akta datums, numurs un nosaukums | **Direktīva** **2018/850/ES** |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t. sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| 1.panta “2.b” apakšpunkts (Direktīvas 1999/31/EK 2.panta d) punkts | Ministru kabineta 2011.gada 19.aprīļa noteikumu Nr.302 “Noteikumi par atkritumu klasifikatoru un īpašībām, kuras padara atkritumus bīstamus”2.1 punkts | Pārņemts pilnībā | Netiek noteiktas stingrākas prasības.  |
| 1.panta “2.b” apakšpunkts (Direktīvas 1999/31/EK 2.panta “b n” punkts | Atkritumu apsaimniekošanas likuma 1.panta 5.punkts | Pārņemts pilnībā. | Netiek noteiktas stingrākas prasības.  |
| 1.panta “2.c” apakšpunkts(Direktīvas 1999/31/EK 2.panta “r” punkts) |  | Netiks pārņemts.  | Dalībvalstīm ir rīcības brīvība attiecībā uz definīcijas “savrupa apdzīvota vieta” piemērošanu tālākajos reģionos Līguma 349.panta nozīmē. |
| 1.panta “3.a” apakšpunkts (Direktīvas 1999/31/EK 3.panta 2.punkta pēdējais ievilkums) | 3.punkts | Pārņemts pilnībā. | Netiek noteiktas stingrākas prasības. |
| 1.panta 3.b) apakšpunkts (Direktīvas 1999/31/EK 3.panta 3.punkts) | 4.punkts | Pārņemts pilnībā. | Netiek noteiktas stingrākas prasības.  |
| 1.panta 4.punkta a) apakšpunkts(Direktīvas 1999/31/EK 5.panta 2.punkta daļa) |  | Netiks pārņemts.  | Attiecas uz ES institūciju pilnvarām. |
| 1.panta 4.punkta “b” apakšpunkts(Direktīvas 1999/31/EK 5.panta 3.punkta “f” apakšpunkts) | 5.punkts | Pārņemts pilnībā. | Netiek noteiktas stingrākas prasības.  |
| 1.panta 4.punkta “c” apakšpunkts(Direktīvas 1999/31/EK 5.panta 3.a punkts) | Atkritumu apsaimniekošanas likuma 22.panta sestā daļa | Atbilst pilnībā.  | Netiek noteiktas stingrākas prasības. |
| 1.panta 4.punkta “d” apakšpunkts(Direktīvas 1999/31/EK 5.panta 5.punkts) | 7.punkts | Atbilst pilnībā | Netiek noteiktas stingrākas prasības |
| 1.panta 4.punkta “d” apakšpunkts(Direktīvas 1999/31/EK 5.panta 6.punkts) | 7.punkts | Atbilst pilnībā | Netiek noteiktas stingrākas prasības |
| 1.panta 4.punkta “d” apakšpunkts(Direktīvas 1999/31/EK 5.panta 7.punkts) |  | Netiks pārņemts.  | Attiecas uz Eiropas Komisijas kompetenci. |
| 1.panta 4.punkta “d” apakšpunkts(Direktīvas 1999/31/EK 5.panta 8.punkts) | 7.punkts  | Atbilst pilnībā.  | Netiek noteiktas stingrākas prasības. |
| 1.panta 4.punkta “d” apakšpunkts(Direktīvas 1999/31/EK 5.panta 9. punkts) |  | Netiks pārņemts. Attiecas uz Komisijas kompetenci | Attiecas uz Eiropas Komisijas kompetenci. |
| 1.panta 5.punkts(Direktīvas 1999/31/EK 5.a panta 1.punkta “a”apakšpunkts) | 7.punkts | Pārņemts pilnībā. | Netiek noteiktas stingrākas prasības.  |
| 1.panta 5.punkts(Direktīvas 1999/31/EK 5.a panta 1.punkta “b” apakšpunkts) | 7.punkts | Pārņemts pilnībā. | Netiek noteiktas stingrākas prasības.  |
| 1.panta 5.punkts(Direktīvas 1999/31/EK 5.a panta 1.punkta “c” apakšpunkts) | 7.punkts | Pārņemts pilnībā. | Netiek noteiktas stingrākas prasības.  |
| 1.panta 5.punkts(Direktīvas 1999/31/EK 5.a panta 1.punkta “d” apakšpunkts) | 7.punkts | Pārņemts pilnībā. | Netiek noteiktas stingrākas prasības.  |
| 1.panta 5.punkts(Direktīvas 1999/31/EK 5.a panta 2.punkts) | Atkritumu apsaimniekošanas likuma 17.1 panta otrā daļa | Pārņemts pilnībā. | Netiek noteiktas stingrākas prasības.  |
| 1.panta 5.punkts(Direktīvas 1999/31/EK 5.a panta 3.punkts) | 7.punkts | Pārņemts pilnībā. | Netiek noteiktas stingrākas prasības.  |
| 1.panta 5.punkts(Direktīvas 1999/31/EK 5.a panta 4.punkts) |  | Netiks pārņemts.  | Attiecas uz Eiropas Komisijas kompetenci. |
| 1.panta 5.punkts(Direktīvas 1999/31/EK 5.b panta 1.punkts) |
| 1.panta 5.punkts(Direktīvas 1999/31/EK 5.b panta 2.punkts) |
| 1.panta 5.punkts(Direktīvas 1999/31/EK 5.c pants) |
| 1.panta 6.punkts (Direktīvas 1999/31/EK 6.panta “a” punkts) | Atkritumu apsaimniekošanas likuma 2.pants | Pārņemts pilnībā.  | Netiek noteiktas stingrākas prasības.  |
| 1.panta 7.punkts(Direktīvas 1999/31/EK 11.panta 2.punkta otrā daļa) | Ministru kabineta 2011.gada 27.decembra noteikumu Nr.1032 “Atkritumu poligonu ierīkošanas, atkritumu poligonu un izgāztuvju apsaimniekošanas, slēgšanas un rekultivācijas noteikumi” 38.punkts | Pārņemts pilnībā.  | Netiek noteiktas stingrākas prasības. Minētā prasība attiecas uz poligoniem, kas atrodas attālās vietās. Latvijā šādas vietas un poligoni nepastāv.  |
| 1.panta 8.punkts (Direktīvas 1999/31/EK 15.panta 1.punkts) | 7.punkts | Pārņemts pilnībā | Netiek noteiktas stingrākas prasības |
| 1.panta 8.punkts (Direktīvas 1999/31/EK 15.panta 2.punkts) | 7.punkts | Pārņemts pilnībā |  |
| 1.panta 8.punkts (Direktīvas 1999/31/EK 15.panta 3.punkts) | 7.punkts | Pārņemts pilnībā | Netiek noteiktas stingrākas prasības. |
| 1.panta 8.punkts (Direktīvas 1999/31/EK 15.panta 4.punkts) |  | Netiks pārņemts.  | Attiecas uz Eiropas Komisijas kompetenci. |
| 1.panta 8.punkts (Direktīvas 1999/31/EK 15.panta 5.punkts) |
| 1.panta 9.punkts (Direktīvas 1999/31/EK 15.a pants) | Dabas resursu nodokļa likuma 4.panta pirmās daļas 3. apakšpunkts un 3. pielikums.  | Pārņemts pilnībā.  | Netiek noteiktas stingrākas prasības. |
| 1.panta 9.punkts (Direktīvas 1999/31/EK 15.b pants) |  | Netiks pārņemts.  | Attiecas uz Eiropas Komisijas kompetenci. |
| 1.panta 9.punkts (Direktīvas 1999/31/EK 15.c pants) |
| 1.panta 10.punkts (Direktīvas 1999/31/EK 16.pants) |
| 1.panta 11.punkts (Direktīvas 1999/31/EK 17.panta 1.punkts) |
| 1.panta 11.punkts (Direktīvas 1999/31/EK 17.panta 2.punkts) |
| 1.panta 12.punkts (Direktīvas 1999/31/EK I pielikuma 3.5.punkts) |  | Netiks pārņemts  | Attiecas uz Eiropas Komisijas kompetenci. |
| 1.panta 13.punkts (Direktīvas 1999/31/EK II pielikuma 5.punkts) | Ministru kabineta 2011.gada 27.decembra noteikumu Nr.1032 “Atkritumu poligonu ierīkošanas, atkritumu poligonu un izgāztuvju apsaimniekošanas, slēgšanas un rekultivācijas noteikumi””4.1.nodaļa | Atbilst pilnībā.  |  |
| 1.panta 14.punkts (Direktīvas 1999/31/EK III pielikuma 2.punkta pirmā daļa) | MK noteikumu Nr.1032 56.punkts un 5.pielikuma 6.punkts | Atbilst pilnībā |  |
| 1.panta 15.punkts (Direktīvas 1999/31/EK IV pielikums) | 9.punkts | Atbilst pilnībā. | Netiek noteiktas stingrākas prasības. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Direktīvas 2018/850/ES 1. panta 2. “c” apakšpunktā (direktīvas 1999/31/EK 2. panta “r” punkts) dalībvalstīm ir noteikta rīcības brīvība attiecībā uz definīcijas “savrupa apdzīvota vieta” piemērošanu tālākajos reģionos Līguma par Eiropas Savienību 349. panta izpratnē. Rīcības brīvība šajā jautājumā netiks izmantota, tā kā Latvijas teritoriju tālākie reģioni Līguma par Eiropas Savienību 349. panta izpratnē neveido. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar.  |
| Cita informācija | Nav |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Saskaņā ar Ministru kabineta 2009. gada 25. augusta noteikumu Nr. 970 „Sabiedrības līdzdalības kārtība attīstības plānošanas procesā” 7.4.1 apakšpunktu sabiedrības pārstāvji ir aicināti līdzdarboties, rakstiski sniedzot viedokli par noteikumu projektu tā izstrādes stadijā par VARAM tīmekļvietnē [www.varam.gov.lv](http://www.varam.gov.lv) ievietoto noteikumu projektu. |
| 2. | Sabiedrības līdzdalība projekta izstrādē | Noteikumu projekts un tā sākotnējās ietekmes novērtējuma ziņojums (anotācija) 2020.gada 14.oktobrī tika publicēta VARAM tīmekļvietnē: [www.varam.gov.lv](http://www.varam.gov.lv) un Valsts kancelejas tīmekļvietnē: <https://mk.gov.lv/lv/content/sabiedribas-lidzdaliba> . |
| 3. | Sabiedrības līdzdalības rezultāti | Par noteikumu projektu un tā sākotnējās ietekmes novērtējuma ziņojumu (anotāciju) tika saņemti šādi sabiedrības viedokļi:1.SIA “ZAAO” 2020.gada 27.oktobra e-pasts:Vai nav pretruna starp punktiem  87.(3)2. un 87.7. par atkritumu masu kas tiek vai netiek uzskatīta par apglabātu? Ja 87.7. punktā minētie atkritumi netiek uzskatīti par apglabātiem, tad kāds statuss tiek tiem piemērots?87.(3)2.sadzīves atkritumu masu, kas attiecīgajā kalendārajā gadā ir radusies pēc atkritumu sagatavošanas pārstrādei vai reģenerācijai, piemēram, pēc šķirošanas vai pēc mehāniskas bioloģiskas apstrādes, un kuru apglabā sadzīves atkritumu poligonā;87.7 Kā apglabātu sadzīves atkritumu poligonā neuzskata to sadzīves atkritumu masu, kura ir radusies sadzīves atkritumu pārstrādes vai cita veida reģenerācijas rezultātā, kura ir apglabāta sadzīves atkritumu poligonā.VARAM viedoklis: priekšlikums ir ņemts vērā. Precizēta noteikumu projekta 87.3 2. un 87.7 apakšpunkta redakcija.2.SIA “Liepājas RAS” 2020.gada 28.oktobra vēstule Nr.8.3/39/20:2.1. Par noteikumu projekta 87.2 punktu: Informācija par poligonā ievestajiem un apglabātajiem sadzīves atkritumu daudzumiem jau šobrīd tiek norādīta ikgadējā statistikas veidlapā “Nr.3-Atkritumi.Pārskats par atkritumiem”. Priekšlikums uzlabot, pilnveidot esošo statistikas veidlapu, nevis pieprasīt apsaimniekotājiem sniegt vēl kādu papildus ziņojumu.VARAM viedoklis: priekšlikums ir ņemts vērā, precizēts noteikumu Nr.1032 47.punkts. 2.2. Par noteikumu projekta 87.3 4.apakšpunktu: uz kuru atkritumu poligonu tiks attiecināti atkritumu sadedzināšanas iekārtās sadedzinātais atkritumu daudzums – uz to, kurā reģionā atrodas attiecīgā iekārta? Vai arī uz atkritumu apsaimniekošanas reģionu, kurā ir radīti sadedzinātie atkritumi? Vai par apglabātiem tiks uzskatīti arī līdzsadedzināšanas iekārtā sadedzinātie sadzīves atkritumi?VARAM viedoklis: Atkritumu apsaimniekošanas likuma 21.panta pirmā daļa noteic, ka to pašvaldību administratīvajās teritorijās, kuras atrodas attiecīgajā atkritumu apsaimniekošanas reģionā, radītos sadzīves atkritumus apglabā tikai attiecīgā atkritumu apsaimniekošanas reģiona sadzīves atkritumu poligonā vai nodod tos attiecīgajās pārkraušanas stacijās. Tā kā runa ir par atkritumiem, kuri radušies tādu atkritumu sadedzināšanas darbību rezultātā, kuras ir uzskatāmas par atkritumu apglabāšanu, šie atkritumi būtu jāapglabā atkritumu apsaimniekošanas reģiona poligonā, kurā atrodas attiecīgās atkritumu sadedzināšanas iekārtas. Atbilstoši Ministru kabineta 2011.gada 19.aprīļa noteikumu Nr.319 “Noteikumi par atkritumu reģenerācijas un apglabāšanas veidiem” 2.pielikuma 10.punktam atkritumu sadedzināšanu uz sauszemes uzskata par atkritumu apglabāšanas darbību. Tādejādi atkritumu sadedzināšanas pārpalikumi būtu jāapglabā tajā atkritumu poligonā, kurš atrodas tajā pašā atkritumu apsaimniekošanas reģionā, kur atrodas atkritumu sadedzināšanas iekārta. 2.3. Precizēt 87.7 punkta redakciju, lai būtu saprotama tā saturiskā jēga.VARAM viedoklis: priekšlikums ir ņemts vērā. Precizēta 87.7 punkta redakcija. 2.4. attiecībā uz 87.8 1. apakšpunktu lūdzam precizēt, kā tiks noteikta katrā pašvaldības teritorijā radīto sadzīves atkritumu masa? Vai tiks ievērtēti patērētāju atkārtoti izmantotie atkritumi, mājsaimniecībās kompostētie bioloģiski noārdāmie atkritumi, ziedotie un citiem lietotājiem nodotie atkritumi, mājsaimniecībās sadedzinātie atkritumi (piemēram, papīrs, kartons)?VARAM viedoklis: kā norādīts 87.8 punkta ievaddaļā, VARAM izmantos informāciju, kura ir sniegta atbilstoši Ministru kabineta 2017.gada 23.maija noteikumu Nr.271 “Noteikumi par vides aizsardzības oficiālās statistikas un piesārņojošās darbības pārskata veidlapām” 3.pielikuma D sadaļā sniegto informāciju par savāktajiem sadzīves atkritumu daudzumiem pašvaldības administratīvajā teritorijā. 2.5. 87.11 punktā precizēt atsauces.VARAM viedoklis: priekšlikums ir ņemts vērā. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | VARAM, Valsts vides dienests. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekts neietekmē iesaistīto institūciju funkcijas un uzdevumus.Jaunas institūcijas nav jāveido. Esošās institūcijas nav jāreorganizē. |
| 3. | Cita informācija | Nav |

Vides aizsardzības un

reģionālās attīstības ministrs Juris Pūce

Doniņa 67026515

Ilze.Donina@varam.gov.lv

1. Attīstības plānošanas dokuments pieejams tiešsaistē:<http://polsis.mk.gov.lv/documents/4276> [↑](#footnote-ref-1)
2. #  2019. gadā vidējā alga pirms nodokļu nomaksas – 1 076 *euro*:

<https://www.csb.gov.lv/lv/statistika/statistikas-temas/socialie-procesi/darba-samaksa/meklet-tema/2635-darba-samaksas-parmainas-2019-gada-4> [↑](#footnote-ref-2)